Псалм.
11.
Хоровођи. Давидов. Уточиште је мени у Господу. Зашто онда мени говорите: „Као птица у гору утеци! 
Јер, гле, опаки лук свој натежу, на тетиву стрелу постављају, да поштене из мрака гађају. 
Када се темељи распадају, шта праведник може да учини?“ 
Господ је у свом светом храму, Господњи је престо на небесима, очима он помно посматра, он прониче потомке људи. 
Праведнога испитује Господ, али душа његова мрзи онога, ко је опак и воли насиље. 
На опаког он ће сручити ужарено угљевље и сумпор; пламенови огњеног вихора, то је део њихов, то им је у чаши. 
Јер праведан је Господ, праведност он воли, поштени ће гледати му лице. 
