Псалм.
138.
Давидов. Хвалићу те од свег срца, пред боговима певаћу ти славопоје! 
Клањаћу се у Дому светости твоје; хвалићу име твоје за милост твоју и истину твоју; за обећање твоје, за реч твоју што је изнад свег имена свога диже. 
На дан када сам вапио, ти си ме услишио; смелост си ми дао, душу ојачао. 
Нек те хвале, о, Господе, сви цареви земље, када чују речи твојих уста! 
Опеваће путеве Господње, јер је слава Господња велика. 
Узвишен је Господ али гледа пониженог, а бахатог надалеко препознаје. 
Макар се и нашао усред невоље, живот ћеш ми сачувати; на бес мога противника испружићеш руку своју, спашће мене десна рука твоја! 
Господ ће ме осветити! О, Господе, милост твоја је довека; дела својих руку не напуштај! 
