Псалм.
124.
Песма поклоничка. Давидова. „Да Господ са нама није био“ – нек Израиљ каже – 
„да Господ са нама није био, када су се људи на нас дигли; 
тада би нас живе прогутали, кад су својим гневом успламтели на нас; 
тада би нас бујице однеле, брзак би нам преплавио душе; 
тада би нам махнитале воде преплавиле душе. 
Господ нек је благословен што нас није ко плен дао њиховим зубима! 
Душа се наша избавила као птица из ловчеве замке; замка је пукла и ми смо се избавили. 
Наша помоћ име је Господа, Саздатеља небеса и земље!“ 
