Псалм.
82.
Псалам Асафов. Бог је стао у Божијем збору, па сад суди међу боговима: 
„Докле ћете судити нечасно и држати страну злотворима? Села 
Заступајте право убогога и сиротога, оправдајте сиромаха и невољника. 
Спасавајте слабог и тлаченог, избавите их из руке зликоваца. 
Али нису знали, нису разумели; у тами су посртали и темеље земљи задрмали. 
Ја рекох: ’Богови сте, сви сте деца Свевишњега!’ 
Ипак ћете помрети ко људи, пропашћете ко и главар сваки.“ 
Устани, Боже, и суди земљи, јер сви су народи наследство твоје! 
