Псалм.
120.
Песма поклоничка. У невољи Господа сам звао и он ми се одазвао. 
О, Господе, избави ми душу од лажљивих усана и језика превртљивог! 
Шта ли ће се теби дати, шта ће ти се надодати, о, језиче превртљиви? 
Јунакове оштре стреле са смрекином жеравицом! 
Јао мени! Ја сам дошљак код Месеха, у кедарским шаторима живим. 
Предуго сам боравио са онима што мир мрзе. 
Ја сам миру предан, али чим бих да говорим, они би да зарате. 
