Псалм.
128.
Песма поклоничка. Благо сваком што се Господа боји, оном који путеве му следи! 
Зато ћеш јести плод својих руку; благо теби, добро нек ти буде! 
Жена ће ти бити као лоза плодоносна усред куће твоје, синови ти као изданци маслине око твога стола! 
Гле! Тако ће бити благословен човек што се Господа боји! 
Нек те са Сиона благослови Господ, па да сваког дана свог живота гледаш благостање Јерусалима; 
па да гледаш децу деце своје. Мир Израиљу! 
