Псалм.
114.
Када је из Египта изашао Израиљ, дом Јаковљев из народа туђинског језика, 
Јуда је постао његово Светилиште и Израиљ царство његово. 
Видело то море, па устукну, а и Јордан потече уназад. 
Ко овнови поскакаше горе и брежуљци попут јагањаца. 
Море, што си утекло? Јордане, што си уназад потекао? 
Горе, што скачете ко овнови и ви, брежуљци, попут јагањаца? 
Пред Господом потреси се, земљо, пред Јаковљевим Богом; 
што претвара стену у језеро, кремен-камен у свој извор воде. 
